laion/Wikipedia-Exotic huggingface dataset:
Tartu JK Merkuur

See artikkel räägib 2006. aastal tegevuse lõpetanud jalgpalliklubist. 2013. aastal asutatud jalgpalliklubi kohta vaata artiklit Tartu FC Merkuur. Tartu JK Maag (2005. aastani Tartu JK Merkuur) oli Eesti jalgpalliklubi, mis tegutses Tartus. Lõpetas senisel kujul tegevuse 2006. aastal, kui ühines Tartu JK Tammekaga. Ühendklubi Tartu JK Maag Tammeka eksisteeris 2008. aasta lõpuni, pärast suursponsori Maag Grupp taandumist võttis klubi nimeks taas Tartu JK Tammeka. 2007-2008 eksisteerinud Tartu JK Maag Tammeka õigusjärglane on Tartu JK Tammeka. Tartu JK Merkuuri tegevuse lõpuks loetakse 2006. aasta lõpul toimunud ühinemist Tartu JK Tammekaga. Eesti jalgpalliklubide loend Tartu JK Tammeka Tartu SS Kalev
Jens Lien

Jens Lien (sündinud 14. septembril 1967) on norra filmirežissöör. Aastal 1993 lõpetas ta Londoni rahvusvahelise filmikooli. Tema esimene täispikk mängufilm "Jonny Vang" valmis 2003. aastal. Selle filmiga kandideeris Jens Lien Amanda filmiauhinnale parima filmi kategoorias, kuid kaotas Bent Hameri lavastatud filmile "Köögilood". Film võitis Amanda auhinna parima peaosatäitja kategoorias, mille sai Aksel Hennie. Suurema edu saavutas 2006. aastal valminud film "Den brysomme mannen" (eesti keeles "Tüütu mees"). Film võitis kolm Amanda auhinda. Jens Lien sai auhinna parima lavastajatöö eest, Per Schreiner parima filmikäsikirja eest ja Trond Fausa Aurvåg parima meespeaosatäitja auhinna. Ühtekokku kandideeris film viiele Amanda auhinnale (parim lavastajatöö, parim filmikäsikiri, parim meespeaosatäitja, parim film ja parim naispeaosatäitja). Samuti võitis film Cannes’i Semaine de la Critique preemia. "Jonny Vang" (2003) "Tüütu mees" ("Den brysomme mannen"; 2006) "Norra pojad" ("Sønner av Norge"; 2011) "Montana" (1993) "Mitt elektriske kjøkken" (1995) "Døren som ikke smakk" ("Sulge uks"; 2000; esilinastus Cannes'i filmifestivalil) "Naturlige Briller" (2001) "Hver søndag hos mor" (2000). "Spenn" (2001) "Bok kokken" (2004) "Høydepunkter" (2007) Jens Lien andmekogus IMDb (inglise) Marianne Kõrver: "Täiuslik film täiuslikust ühiskonnast", Eesti Ekspress, Areen, 12. aprill 2007
Eesti Interpreetide Liit

Eesti Interpreetide Liit (lühend EIL, inglise keeles Association of Estonian Professional Musicians) on kutseliste muusikute vabatahtlikkusel põhinev organisatsioon (loomeliit). EIL on asutatud 5. detsembril 1998. EIL-i eesmärgid: eesti klassikalise interpretatsioonikunsti arendamine ja väärtustamine; eesti interpreetide loominguliste huvide kaitsmine; sidemete tugevdamine eesti interpreetide vahel, rahvusvahelise koostöö arendamine. EIL-i liikmed võivad olla kõik Eestis ja ka väljaspool Eestit tegutsevad kutselised interpreedid – solistid, kammermuusikud, orkestrandid ja dirigendid. Eesti Interpreetide Liidu koduleht
Tüütu mees

"Tüütu mees" (norra "Den brysomme mannen") on 2006. aastal valminud Norra film, mille lavastas Jens Lien. Den brysomme mannen andmekogus IMDb (inglise) Marianne Kõrver: "Täiuslik film täiuslikust ühiskonnast", Eesti Ekspress, Areen, 12. aprill 2007
Taškent

Taškent (usbeki keeles Toshkent) on Usbekistani pealinn (aastast 1930) ja Taškendi vilajeti keskus. Pealinnana moodustab omaette 1. järgu haldusüksuse (usbeki keeles Toshkent shahri). Linn on teada 4.–5. sajandist eKr, praeguse nime all 11. sajandist. Oli aastatel 1918–1924 Turkestani ANSV pealinn. 26. aprillil 1966 toimunud maavärina tagajärjel sai linn rängalt kannatada. 2008. aasta andmetel oli Taškendi elanikest usbekke 63,0%, venelasi 20,0%, tatarlasi 4,5%, korealasi 2,2%, kasahhe 2,1%, tadžikke 1,2% ja teistest rahvustest inimesi 7,0%. Taškendis on mandriline paraskliima. Taškendi rahvusvaheline lennujaam on riigi suurim lennujaam. Linnas asub Kesk-Aasia ainus valmis metroo. Trolliliinid suleti 2010. aastal. Navoiy teater https://citypopulation.de/en/uzbekistan/admin/UZ26__toshkent_shahri/  Taškent – pildid, videod ja helifailid Wikimedia Commonsis
Søndre Landi vald

Søndre Landi vald on omavalitsusüksus Norras Innlandeti maakonnas. Valla halduskeskus on Hov. Vana Landi vald jagunes 1847. aastal Søndre Landi ja Nordre Landi vallaks. Flubergi ala eraldati Søndre Landi vallast 1. jaanuaril 1914, kuid liideti tagasi 1. jaanuaril 1962. 2019. aastani kuulus vald Opplandi maakonda. 07459: Alders- og kjønnsfordeling i kommuner, fylker og hele landets befolkning (K) 1986 - 2023
Aleksander Määr

Aleksander Määr (10. aprill 1901 Liepāja – 1. august 1969 Salisbury) oli eesti ihtüoloog. Õppis 1921–1933 (lõpetas) Tartu Ülikoolis loodusteadusi, Eesti Üliõpilaste Seltsi vilistlane. Osales Vabadussõjas. Oli 1935–1936 Põllutööministeeriumi kalanduse eriteadlane ja 1936–1940 Kalanduskoja sekretär-eriteadlane. Eesti NSVs juhatas ta Kalatöönduse Peavalitsuse teadusliku uurimise osakonda. Põgenes 1944 Rootsi, 1950 siirdus Rodeesiasse. Aleksander Määr hukkus 1. augustil 1969 Salisburys liiklusõnnetuses. Ta oli aastast 1928 abielus Aleksandra Ibrusega, aastatel 1939[küsitav]–1941 Laine Kallasega (Aino ja Oskar Kallase tütrega); tema kolmas abikaasa oli Hella Erjapea (jurist). http://isik.tlulib.ee/index.php?id=1007
Østre Toteni vald

Østre Toteni vald on vald Norras Innlandeti maakonnas. Valla halduskeskus on Lena küla. Østre Toteni vald loodi 1. jaanuaril 1838. Aastal 1964 liideti Østre Toteniga endine Kolbu vald. 2019. aastani kuulus vald Opplandi maakonda. Arealstatistikk for Norge 07459: Alders- og kjønnsfordeling i kommuner, fylker og hele landets befolkning (K) 1986 - 2023
Holomiktiline veekogu

Holomiktiline veekogu on veekogu, kus aastas vähemalt korra on veetemperatuur ja veetihedus kogu veesamba ulatuses ühtlane ning mille tagajärjel toimub veesamba täielik segunemine. Holomiktilisteks veekogudeks loetakse ka amiktilisi veekogusid. Näiteks kui parasvöötme järve veetemperatuur on kogu veesamba ulatuses umbes 4oC, siis enamasti juba väikese tuule korral toimub täielik segunemine. Enamik Eesti järvi on holomiktilised, kusjuures segunevad enamasti aastas 2 korda (dimiktiline). Dimiktiline veekogu Meromiktiline veekogu William M., L., Jr. (1983). "A revised classification of lakes based on mixing.pdf" (PDF). Canadian Journal of Fisheries and Aquatic Sciences 40 (10): 1779–1787. Originaali (PDF) arhiivikoopia seisuga 6.03.2009. Vaadatud 21.04.2009.{{netiviide}}: CS1 hooldus: mitu nime: autorite loend (link)
Fatamorgaana

Fatamorgaana on miraaž, mis tekib temperatuuri inversiooni tõttu. Tavaliselt võib seda näha külmale ööle järgneval hommikul, kui palju soojust on maa- või merepinnalt kosmosesse kiirgunud. Fatamorgaana puhul näivad horisondil olevad objektid, nagu saared, laevad, jäämäed või kaljud, kõrgemad ja pikemad. Fatamorgaanat võib sageli näha kõrbes või merel.
Karl Burman noorem

Karl Burman noorem (14. märts 1914 Tallinn – 15. oktoober 2001) oli eesti akvarellist ja arhitekt. Karl Burman lõpetas 1933. aastal Prantsuse Lütseumi, seejärel õppis Tartu Ülikooli tehnikaosakonnas ja Tallinna Tehnikainstituudis. Raske majandusliku olukorra tõttu tuli tal korduvalt õpingud katkestada ning töötada Volta tehase ehitusosakonnas arhitekti abilisena ning abistada arhitektist isa Karl Burman vanemat tema projektide juures. Olles 1941. aastal mobiliseeritud Nõukogude Liidu Punaarmeesse, kuulus ta 1943. aastast Jaroslavli kunstnike kollektiivi ning töötas Jaroslavli kunstikoolis akvarelliõpetajana. Sel perioodil õppisid tema juures hilisemad eesti akvarellistid Aleksander Pilar ja Enno Lehis. 1943. aastal täiendas ta end lühikest aega Moskva Kunstiinstituudis. Naasis Tallinna 1944. aastal ning oli kaks aastat Tallinna Polütehnilise Instituudi arhitektuuriosakonna akvarelliõpetaja. Pärast seda tegutses vabakutselise kunstniku ja arhitektina. Esimest korda esines ta näitusel 1936. aastal: Kujutava Kunsti Sihtkapitali näitusel oli väljas tema akvarell "Lansi talu". 1939. aastal käis koos isaga kuuajalisel reisil Rootsis, kus osales rahvusvahelisel ehituskongressil ning maalis sealset loodust. 1940. aastal valmistas rea akvarelle A. H. Tammsaare kodukohast. 1950. aastate lõpust eristub Karl Burman noorema laad tugevalt Karl Burman vanema omast. Tema tööd on formaadilt suuremad, käsitluslaadilt virtuooslik-hoogsamad. Ta töötas välja klassikaliselt mõjuva akvarellilaadi, milles saavutas suure meisterlikkuse. Kõige rikkalikumalt pakkus motiive Tallinn – nii vanalinn kui ka uusehitused – ja selle maaliline ümbrus, eriti jalutuskäigud ja paadisõidud Rannamõisas ja Kloogal. Arhitektina on ta loonud väikeelamute projekte, projekteerinud väiksemaid teenindusehitisi ja teinud sisekujundusprojekte. Kunstnikuna oli Karl Burman aastakümnete jooksul üks Eesti tuntumaid akvarelliste. Ta oli valitud Eesti Akvarellistide Ühenduse auliikmeks. Tema maastikud ning peamiselt Tallinna ja Narva natuurilähedased detailitäpsed linnavaated on leidnud tee paljudesse erakogudesse kodu- ja välismaal. Kunstniku mahedatooniline kuiv akvarellimaneer meenutab kohati tema isa omaaegseid linnavaateid. Loomingu paremikust 1940.–1960. aastaist on näiteid Eesti muuseumides. Karl Burman noorem on Kristi Burmani isa. Tema isa oli kunstnik ja arhitekt Karl Burman vanem ning onu maalikunstnik Paul Burman. Karl Burman jun. (1914- 2001)
Valde Uuekareda

Valde Uuekareda (25. jaanuar 1886 – 16. juuni 1939 Tallinn) oli Eesti poliitik. 1929. aastal valiti ta Järvamaa Ühispanga nõukogu esimeheks. Ta oli IV Riigikogu liige. Kuulus Järva-Jaani põllumeeste konventi, kust valiti Põllutöökoja liikmeks. Kuulus ka Ühistegevuskoja V (ühiskasutuse) sektsiooni.
Blade Runner

"Blade Runner" on 1982. aastal Ridley Scotti käe all valminud ja nüüdseks kultusfilmiks[viide?] saanud düstoopiline ulmefilm, mis põhineb Philip K. Dicki romaanil "Kas androidid unistavad elektrilammastest?" (Do Androids Dream of Electric Sheep?). 2017. aastal tehti "Blade Runnerile" järg "Blade Runner 2049". Tulevikus toodetakse tehisorganisme (replikante), keda kasutatakse Maa-välistes kolooniates raske töö tegijatena, meelelahutus- ja seksitööstuses jne. Aastal 2019 tehakse Rick Deckardile, endisele blade runner'ile (tulevikumaailmas pearahaküti nimetus) ülesandeks kõrvaldada kaaperdatud kosmoselaevaga Maale põgenenud replikandid (androidid), kuna nad on väidetavalt põgenemise ja varjumise käigus tapnud mõnegi inimese. Intrigeeriva elemendina on kaasatud ka nägemus, mis kergitab Deckardi enda päritolu küsimuse. Harrison Ford – Rick Deckard Rutger Hauer – Roy Batty Sean Young – Rachael Edward James Olmos – Gaff Daryl Hannah – Pris M. Emmet Walsh – Bryant Joe Turkel – Tyrell William Sanderson – J. F. Sebastian Brion James – Leon Joanna Cassidy – Zhora James Hong – Hannibal Chew
Sør-Aurdali vald

Sør-Aurdali vald on omavalitsusüksus Norras Innlandeti maakonnas. Valla halduskeskus on Bagni küla. Sør-Aurdali kihelkond sai valla staatuse 1. jaanuaril 1838. 2019. aastani kuulus vald Opplandi maakonda. 07459: Alders- og kjønnsfordeling i kommuner, fylker og hele landets befolkning (K) 1986 - 2023
Keerik

Keerik (Tortula) on perekond, mis kuulub lehtsammaltaimede hulka. Eestis kasvab 7 liiki keerikuid: Tortula lingulata Lindb. – keeljas keerik (üsna harva) Tortula muralis Hedw. – müürkeerik (sage) Tortula norvegica (Web.) Lindb. – norra keerik (väga harva) Tortula ruraliformis (Besch.) Grout – randkeerik (pillatult) Tortula ruralis (Hedw.) Gaertn. Et al. – harilik keerik (väga sage) Tortula subulata Hedw. – naaskelkeerik (pillatult) Tortula virescens (De Not.) De Not. – tüvekeerik (pillatult)
Korbik

Korbik (Pylaisia) on perekond lehtsammaltaimi ulmikuliste sugukonnas. Eestis kasvab üks liik korbikuid: Pylaisia polyantha (Hedw.) Schimp. – harilik korbik (väga sage)
Lumilehik (perekond)

Lumilehik (Hedwigia) on perekond, mis kuulub lehtsammaltaimede hulka. Eestis kasvab üks liik lumilehikuid: Hedwigia ciliata (Hedw.) P.Beauv. – harilik lumilehik (väga sage) H. detonsa H. filiformis H. stellata – täht-lumilehik
Lõhistanukas

Lõhistanukas (Schistidium) on perekond, mis kuulub lehtsammaltaimede hulka. Eestis kasvab üheksa liiki lõhistanukaid: Schistidium agassizii Sull. & Lesq. – Agassizi lõhistanukas (väga harva) Schistidium apocarpum (Hedw.) Bruch & Schimp. – harilik lõhistanukas (väga sage) Schistidium confusum Blom – petlik lõhistanukas (väga harva) Schistidium crassipilum Blom – müür-lõhistanukas (väga harva) Schistidium elegantulum Blom – lubi-lõhistanukas (väga harva) Schistidium maritimum (Turn.) Bruch & Schimp. – meri-lõhistanukas (väga harva) Schistidium papillosum Culm. – näsa-lõhistanukas (väga harva) Schistidium rivulare (Brid.) Podp. – oja-lõhistanukas (harva) Schistidium trichodon (Brid.) Poelt. – sale lõhistanukas (sage)
Stefan Faldbakken

Stefan Faldbakken (sündinud 13. jaanuaril 1972) on norra filmirežissöör. Stefan Faldbakken on teinud lühifilme ja täispika mängufilmi "Uro" (2006). Film "Uro" esilinastus Veneetsia filmifestivalil ning on kogunud auhindu muudeltki rahvusvahelistelt filmifestivalidelt. Stefan Faldbakkeni isa on tuntud kirjanik Knut Faldbakken. Stefan Faldbakken andmekogus IMDb (inglise)
Rahnik

Rahnik (Grimmia) on perekond, mis kuulub lehtsammaltaimede hulka. Eestis kasvab 5 liiki rahnikuid: Grimmia crinita Brid. – pung-rahnik (väga harva) Grimmia hartmanii Schimp. – Hartmani rahnik (pillatult) Grimmia ovalis (Hedw.) Lindb. – harilik rahnik (pillatult) Grimmia pulvinata (Hedw.) Sm. – hall rahnik (üsna sage) Grimmia trichophylla Grev. – mustjas rahnik (sage)
Lauatennis 2004. aasta suveolümpiamängudel

Lauatennis 2004. aasta suveolümpiamängudel toimus 14.–23. augustil. Nii meestel kui ka naistel oli kavas üksik- ja paarismäng. Segapaarismängu olümpiamängudel ei mängitud. Lauatennisistide võistlusareeniks oli Põhja-Ateenas paiknev Galatsi olümpiahall, kus pealtvaatajaid mahtus korraga tribüünidele 6400. Seung Min Ryu, Lõuna-Korea Wang Hao, Hiina Wang Liqin, Hiina Chen Qi ja Ma Lin, Hiina Ko Lai Chak ja Li Ching, Hongkong Michael Maze ja Finn Tugwell, Taani Zhang Yining, Hiina Kim Hyang-Mi, Põhja-Korea Kim Kyung-Ah, Lõuna-Korea Wang Nan ja Zhang Yining, Hiina Lee Eun-Sil ja Seok Eun-Mi, Lõuna-Korea Guo Yue ja Niu Jianfeng, Hiina
Sør-Froni vald

Sør-Froni vald on omavalitsusüksus Norras Innlandeti maakonnas. Valla halduskeskus on Hundorpi küla. Endine Froni vald jaotati 1851. aastal Sør-Froni ja Nord-Froni vallaks. Aastal 1966 liideti vallad taas ja 1977. aastal eraldati need jälle. 2019. aastani kuulus vald Opplandi maakonda. Arealstatistikk for Norge 07459: Alders- og kjønnsfordeling i kommuner, fylker og hele landets befolkning (K) 1986 - 2023
Hingelind

"Hingelind" on Urmas Alenderi album aastast 1994. On kui kevad Sa ütlesid: näkku ei lööda Solaarne Suvenukrus Kohtumine Mereigatsus Unenägu Vihmane ja talvekauge Külmas kivilinnas Lummus Lootuses Elame veel
Joseph Joffre

Joseph Jacques Césaire Joffre (12. jaanuar 1852 – 3. jaanuar 1931) oli Prantsuse kindral, I maailmasõja ajal aastatel 1914–1916 Prantsusmaa armee ülemjuhataja. 1916 nimetati ta Prantsusmaa marssaliks. Ta on tuntud tänu taganevate liitlasvägede ümberrühmitamisele, et võita sakslasi strateegiliselt otsustavas Marne'i lahingus aastal 1914. Tema populaarsus tõi talle hüüdnime Papa Joffre. "nr 29044". The London Gazette (inglise keeles). Authority. 19. jaanuar 1915. Lk 601. Vaadatud 18. jaanuar 2017.{{netiviide}}: CS1 hooldus: tundmatu keel (link)  Joseph Joffre – pildid, videod ja helifailid Wikimedia Commonsis
Lauatennis

"Ping Pong" suunab siia. Iisraeli ansambli kohta vaata artiklit Ping Pong (ansambel). Lauatennis ehk pingpong on sportmäng, mida mängitakse reketi ja väikese palliga (läbimõõt 40 mm) täisnurksel laual (274 x 152,5 cm, kõrgus 76 cm). 15,25 cm kõrgune võrk jaotab laua põiki pooleks. Lauatennise sünnimaa on Suurbritannia. Olümpiamängude kavva võeti lauatennis alles 1988. aastal Sŏulis, ehkki MM-võistlusi hakati korraldama juba 1927. aastal (1926. aastal Londonis peetud võistlused kandsid veel EM-i nimetust) ja EM-võistlusi 1958. aastal. Rahvusvaheline Lauatenniseföderatsioon (International Table Tennis Federation, ITTF) asutati 1926. aastal ning praegu asub selle peakorter Lausanne'is. ITTF-il on 210 liiget. Lauatennis kuulub ühe osana ka reketloni koosseisu, kus samas mitmevõistluse matšis võisteldakse lisaks veel tennises, squash'is ja sulgpallis. 2021. aasta juuni seisuga on Eesti lauatennisemängijatest kõige kõrgema reitinguga meeste arvestuses Vallot Vainula (sündinud 1978) naiste arvestuses Airi Avameri (sündinud 1998) 1956. aasta NSV Liidu meistrivõistlused lauatennises Lauatennis 2016. aasta suveolümpiamängudel Lauatennisistide reiting Eesti Lauatenniseliidu veebilehel Vaadatud 05.07.2021. Rahvusvahelise Lauatenniseföderatsiooni koduleht
Øystre Slidre vald

Øystre Slidre vald on vald Norras Innlandeti maakonnas. Valla halduskeskus on Heggenesi küla. Slidre vald jaotati 1849. aastal Øystre Slidre ja Vestre Slidre vallaks. 2019. aastani kuulus vald Opplandi maakonda. Beitostøleni küla on tuntud talispordikeskus. 07459: Alders- og kjønnsfordeling i kommuner, fylker og hele landets befolkning (K) 1986 - 2023
Tracy McGrady

Tracy Lamar McGrady (sündinud 24. mail 1979 Bartow's) on USA endine korvpallur. Seitsmel korral NBA tähtede mängule valitud McGrady on kahekordne NBA hooaja skoorikuningas (2002/03 ja 2003/04), kes valiti 2017. aastal ka korvpalli kuulsuste halli. McGrady hakkas tõsisemalt korvpalli mängima Auburndale'i keskkoolis, kus ta tõi oma eelviimasel aastal keskmiselt 23,1 punkti ja 12,2 lauapalli, 4 resultatiivset söötu ja 4,9 viskeblokeeringut mängus. Viimane keskkooliaasta möödus Mount Zion Christian Academys, kus tema keskmisteks näitajateks olid 27,5 punkti, 8,7 lauapalli, 7,7 tulemuslikku söötu, 2,8 vaheltlõiget ja 2 blokeeritud viset mängus. Ülikooli vahele jätnud McGrady pani end kirja 1997. aasta NBA draft'i, kust ta valiti 9. valikuna Toronto Raptorsisse, kus mängis oma esimesed kolm hooaega. Noore mängumehe algusaastad Raptorsis polnud sugugi kerged – vähe mänguaega teeninud McGrady viskas esimesel hooajal keskmiselt vaid 7 ja teisel hooajal 9,3 punkti mängus. Kolmandaks hooajaks kerkis keskmine punktisaak juba 15,4 punktini. Hooajast 2000/01 mängis ta Orlando Magicus, kus möödusid statistilises mõttes tema kõige silmapaistvamad aastad. Hooajal 2002/03 viskas McGrady karjääri parimad 32,1 punkti mängus ning sellele järgneval hooajal keskmiselt 28 punkti mängus. Mõlemal hooajal oli ta selle näitajaga kogu liiga parim skooritegija. Hooajaks 2004/05 vahetati McGrady Houston Rocketsisse, kus ta mängis individuaalses plaanis viis küllatki edukat hooaega. Väljalangemismängudel McGradyt aga karjääri jooksul edu ei saatnud ja enamasti piirdus ta esimese ringiga. Viimastel hooaegadel vigastustega kimpus olnud McGrady vahetas lõpuaastail veel mitu korda klubi, kuid endist taset enam näidata ei suutnud. 26. augustil 2013 teatas Tracy McGrady, et lõpetab NBA karjääri. Pärast tippspordist taandumist töötab McGrady ESPN-i analüütikuna. 7 korda valitud NBA tähtede mängule (2001–2007) 2 korda valitud NBA sümboolsesse 1. viisikusse (2002, 2003) 3 korda valitud NBA sümboolsesse 2. viisikusse (2001, 2004, 2007) 2 korda valitud NBA sümboolsesse 3. viisikusse (2005, 2008) 2-kordne NBA hooaja skoorikuningas (2003, 2004) NBA enim arenenud mängija (2001) Naismithi korvpalli kuulsuste hall (2017) McGradyt kasvatasid ema Melanise Williford ja vanaema Roberta. Spordialadest meeldis McGradyle algul pesapall ja ta unistas isegi profiliigasse jõudmisest. Tracy McGrady – NBA.com Tracy McGrady – Basketball-Reference.com
Kevin Garnett

Kevin Maurice Garnett (sündinud 19. mail 1976 Greenville'is) on USA endine elukutseline korvpallur, kes mängis korvpalliliigas NBA kokku 21 hooaega, tulles 2008. aastal ka NBA meistriks. 2004. aastal NBA põhihooaja kõige väärtuslikumaks mängijaks valitud Garnett on ka olümpiavõitja. Garnett valiti 1995. aasta NBA draft'i 5. valikuna Minnesota Timberwolvesi, kus ta mängis pika karjääri esimesed 12 hooaega. Ühtlasi oli Garnett pärast 20-aastast pausi esimene mängija, kes valiti NBA-sse otse keskkoolist. 2007. aastal siirdus Garnett Boston Celticsisse, kus moodustas Paul Pierce'i ja Ray Alleniga tähtmängijate trio. Üheskoos tuldi 2008. aastal ka NBA meistriks, kui finaalis alistati 4 : 2 Kobe Bryanti juhitud Los Angeles Lakers. Kuus hooaega Bostonis mänginud Garnett liitus seejärel kaheks hooajaks Brooklyn Netsiga, et seejärel oma esimeses koduklubis Minnesota Timberwolvesis 21 aastat väldanud NBA karjäärile joon alla tõmmata. Garnett teatas sportlaskarjääri lõpetamisest 2016. aasta septembris. Garnett viskas karjääri jooksul 26 071 punkti, millega hoiab NBA kõigi aegade edetabelis 18. kohta., lisaks hankis Garnett kokku 14 662 lauapalli, mis annab NBA kõigi aegade edetabelis 9. koha. NBA meister (2008) NBA põhihooaja kõige väärtuslikum mängija (2004) 15 korda valitud NBA tähtede mängule (1997–1998, 2000–2011, 2013) NBA tähtede mängu kõige väärtuslikum mängija (2003) 4 korda valitud NBA sümboolsesse 1. viisikusse (2000, 2003, 2004, 2008) 3 korda valitud NBA sümboolsesse 2. viisikusse (2001, 2002, 2005) 2 korda valitud NBA sümboolsesse 3. viisikusse (1999, 2007) NBA parim kaitsemängija (2008) 9 korda valitud NBA sümboolsesse 1. kaitseviisikusse (2000–2005, 2008, 2009, 2011) 3 korda valitud NBA sümboolsesse 2. kaitseviisikusse (2006, 2007, 2012) NBA parim lauapallide hankija (2004–2007) 2000. aasta suveolümpiamängudel Sydneys võitis Garnett USA koondise koosseisus kuldmedali. Kevin Garnettil on kaks õde, Ashley ja Sonya. Lapsepõlves olid tema eeskujud Ameerika jalgpallur Tony Dorsett ja korvpallur Magic Johnson. "VIDEO | Kevin Garnett lõpetas sportlaskarjääri". ERR Sport. 24.09.2016. Vaadatud 24.09.2016. NBA & ABA Career Leaders and Records for Points. Basketball-Reference.com. Vaadatud 08.01.2021. NBA & ABA Career Leaders and Records for Total Rebounds. Basketball-Reference.com. Vaadatud 08.01.2021. Kevin Garnett – NBA.com Kevin Garnett – Basketball-Reference.com
Tim Duncan

Timothy Theodore Duncan (sündinud 25. aprillil 1976 USA Neitsisaartel) on USA endine elukutseline korvpallur, kes on mänginud korvpalliliigas NBA. Kogu 19-aastase sportlaskarjääri San Antonio Spursis mänginud Duncan tuli viis korda NBA meistriks. Duncan tegeles lapsepõlves ujumisega ja hakkas korvpalli harrastama üheksandas klassis pärast seda, kui orkaan hävitas tema kodulinnas ainsa olümpiamõõtmetes ujumisbasseini. Kolledži ajal kuulus ta Wake Foresti ülikooli korvpallimeeskonda. Duncani valis 1997. aasta NBA draft '​is esimesena San Antonio Spurs, kelle koosseisus mängis ta kuni karjääri lõpetamiseni 2016. aasta juulis. Duncan mängis Spursi meeskonnas 1392 mängus ning kogus neis keskmiselt 19 punkti ja 10,8 lauapalli. Duncan viskas karjääri jooksul kokku 26 496 punkti, millega ta on NBA kõigi aegade edetabelis 15. kohal. Lauapalle hankis ta karjääri jooksul 15 091; selles edestavad teda ainult Wilt Chamberlain, Bill Russell, Kareem Abdul-Jabbar, Elvin Hayes ja Moses Malone. 5-kordne NBA meister (1999, 2003, 2005, 2007, 2014) 3-kordne NBA finaalseeria kõige väärtuslikum mängija (1999, 2003, 2005) 2-kordne NBA põhihooaja kõige väärtuslikum mängija (2002, 2003) 15 korda valitud NBA tähtede mängule NBA tähtede mängu kõige väärtuslikum mängija (2000) 10 korda valitud NBA sümboolsesse 1. viisikusse (1998–2005, 2007, 2013) 3 korda valitud NBA sümboolsesse 2. viisikusse (2006, 2008, 2009) 2 korda valitud NBA sümboolsesse 3. viisikusse (2010, 2015) 8 korda valitud NBA sümboolsesse 1. kaitseviisikusse (1999–2003, 2005, 2007, 2008) 7 korda valitud NBA sümboolsesse 2. kaitseviisikusse (1998, 2004, 2006, 2009, 2010, 2013, 2015) NBA aasta parim uustulnuk (1998) Ta kuulus USA koondisse 2004. aasta suveolümpiamängudel, kus saadi kolmas koht. Tema hüüdnimi oli Slam Duncan. Duncanil on õed Cheryl ja Tricia, kellest Tricia esindas 1988. aasta suveolümpiamängude ujumisvõistlustel USA Neitsisaari. NBA drafti esimeste valikute loend "Viiekordne NBA meister Tim Duncan lõpetas karjääri". ERR Sport. 11. juuli 2016. Vaadatud 12.07.2016. Tim Duncan NBA Stats. Basketball-reference.com. Vaadatud 12.07.2016. NBA & ABA Career Leaders and Records for Points. Basketball-Reference.com. Vaadatud 22.01.2021. NBA & ABA Career Leaders and Records for Total Rebounds. Basketball-Reference.com. Vaadatud 22.01.2021. Tim Duncan – NBA.com Tim Duncan – Basketball-Reference.com